ബ്രിട്ടീഷ് ഭരണകാലത്ത് പലസ്തീൻ അറബികളുടെ പ്രദേശത്ത് അവരുടെ അനുവാദത്തോടു കൂടി ഒരു വിഭാഗം ജോർദ്ദാൻ സേന താവളമടിച്ചിരുന്നു. പലസ്തീൻ അറബികളുടെ ക്രമസമാധാനത്തിനും, സംരക്ഷണത്തിനും വേണ്ടി ഈ വിഭാഗം യരിഹോവായിൽ പ്രവർത്തിച്ചിരുന്നു. ഈ വിഭാഗത്തിന്റെ മേധാവി "മേജർ അബ്ദുള്ള തെൽ" ആയിരുന്നു. ജറുസലേം കൈ വിട്ടു പോകുന്ന വിവരം അറബിനേതാക്കൾ അബ്ദുള്ള രാജാവിനെ അറിയിച്ചു.ജോർദ്ദാൻ സേന ജറുസലേം നഗരത്തിൽ പ്രവേശിക്കുന്നതിന് പല തടസ്സങ്ങൾ പറയുന്ന തന്റെ സർവ്വസൈന്യാധിപൻ ഗ്ലബ് പാഷയെ അവഗണിച്ചു കൊണ്ട്, തെല്ലിന്റെ സേനയോട് ജറുസലേമിൽ പ്രവേശിക്കുവാൻ ആജ്ഞ നൽകി. തന്റെ നയത്തിന് വിപരീതമായ ഈ നീക്കത്തിൽ സഹകരിക്കുവാൻ ഗ്ലബ്പാഷ നിർബന്ധിതനായി. തെല്ലിന്റെ സേനയെ സഹായിക്കുവാൻ രണ്ട് ബ്രിട്ടീഷ് മേധാവികളുടെ കീഴിൽ 1000 ജോർദ്ദാൻ സേനയോടു കൂടി പഴയ ജറുസലേമിൽ പ്രവേശിച്ചു. മുന്ന് പുരാതന സിനഗോഗുകളും ഒരു ആശുപത്രിയും മാത്രമാണ് പഴയ ജറുസലേമിലെ യഹൂദരുടെ കൈവശമുണ്ടായിരുന്നൊള്ളൂ. 1948- മെയ് 28ന് ഈ സിനഗോഗുകളിൽ തമ്പടിച്ചിരുന്ന യഹൂദരരോടും ഹഗാൻ ഭടൻമാരോടും പുതിയ ജറുസലേമിലേക്ക് മാറിക്കൊള്ളാൻ തെൽ ആവശ്യപ്പെട്ടു.ജോർദ്ദാന്റെ അടുത്ത ലക്ഷ്യം പുതിയ ജറുസലേമായിരുന്നു. അതിനായി അയ്യാലോൻ താഴ്വരയിൽ വച്ച്, പുതിയ ജറുസലേമിലേക്കുള്ള എല്ലാ വഴികളും മാർഗ്ഗങ്ങളും ജോർദ്ദാൻ സേന തടഞ്ഞു.ഈ ഭാഗത്തുണ്ടായിരുന്ന ഹഗാൻ സേനക്കു നേർക്ക് പീരങ്കികളും ടാങ്കുകളും ഉപയോഗിച്ച് ആക്രമിച്ചു. കൈത്തോക്കുമാത്രമുണ്ടായിരുന്ന ഹഗാൻ സേനയുടെ നില പരുങ്ങലിലായി. യുദ്ധത്തിൽ മരിച്ചവരുടെ ശവശരീരങ്ങൾ എടുത്തു കൊണ്ട് പോകാൻ ശ്രമിച്ചവരും ജോർദ്ദാൻ സേനയുടെ വെടിയുണ്ടക്ക് ഇരയായി.എണ്ണൂറിനു മുകളിൽ ഹഗാൻഭടന്മാർ ഇവിടെ കൊല്ലപ്പെട്ടു. ശേഷിച്ചവർ ഇവിടെ നിന്ന് പിൻമാറിയതോടു കൂടി അയ്യാലോൻ താഴ്വര ജോർദ്ദാൻ സേനയുടെ നിയന്ത്രണത്തിലായി.

നാൾവഴി
വെടിനിർത്തലിന് ശേഷം
ജോർദ്ദാന്റെ ആക്രമണം
വെടിനിർത്തൽ